section_heading: Karijera u Europi
paragraph_text: U prvoj sezoni, Grafite je u 24 prvenstvene utakmice postigao 11 pogodaka te je bio najbolji strijelac kluba. U sljedećoj sezoni 2008./09. momčad je vodio strateg Felix Magath, a Vukovi su po prvi put u klupskoj povijesti postali prvaci Bundeslige. Grafite je ostvario impresivan skor od 28 pogodaka u 25 odigranih utakmica prvenstva. Time je postao najbolji strijelac Bundeslige. Napadački tandem kluba bili su Grafite i Edin Džeko koji je postigao 26 pogodaka. Njih dvoje u napadu su srušili rekord iz sezone 1971./72. kada su Gerd Müller i Uli Hoeness zajedno postigli 53 golova.